Albert Pinxasov

Albert Pinxasov (; SSSR, Oʻzbekiston SSR, Namangan, 1972-yil 9-fevral) – Ariel universiteti rektori. Molekulyar biologiya hamda doktor Miriam va Sheldon Adelson nomidagi tibbiyot maktabi professori. Bioxirurgik va molekulyar psixiatriya laboratoriyasi boshligʻi. Rektor lavozimiga tayinlanishidan oldin ilmiy ishlar boʻyicha vitse-prezident va prorektor, molekulyar biologiya kafedrasi mudiri lavozimlarida faoliyat olib borgan.

 Biografiyasi 
Albert Pinxasov 1972-yilning 9-fevralida Oʻzbekistonning Namangan shahrida tugʻilgan. 1990—1994-yillarda Nijniy Novgorod tibbiyot akademiyasida (hozirgi Nijniy Novgoroddagi Privoljskiy tadqiqot tibbiyot universiteti) tahsil olgan.

1994-yilda Albert Pinxasov Isroilga koʻchib kelgan va u yerda Tel-Aviv universitetida oʻqishni boshlagan. 1998-yilda magistr darajasini, 2002-yilda professor Ilana Gozes rahbarligida molekulyar biologiya va klinik biokimyo fanlari doktori ilmiy darajasini olgan.

2002-yildan 2004-yilgacha Pinxasov Johnson & Johnson Pharmaceutical Research and Development kompanyasida (Pennsilvaniya, AQSH) doktor Duglas Brenneman rahbarligida neyrodegenerativ kasalliklarni davolash uchun dori vositalarini ishlab chiqish bilan shugʻullanib, doktorlikdan keyingi tadqiqotlar doirasida ilmiy amaliyot oʻtagan.

2005-yilda Pinxasov Ariel universitetining molekulyar biologiya kafedrasida ish boshlagan. 2008—2014-yillarda mazkur boʻlim boshligʻi lavozimida faoliyat olib borgan.

2014-yildan 2020-yilgacha Ariel universitetining vitse-prezidenti va ilmiy ishlar boʻyicha prorektori boʻlgan.

2020-yilda Ariel universiteti Senati professor Pinxasovni rektor lavozimiga saylagan. Pinxasov universitetni 12 yil davomida boshqargan professor Mixail Zinigradning oʻrnini egallagan.

Professor Pinxasov Miya tadqiqotlari markazi va Pre-Med boʻlimi asoschisi boʻlgan. Shuningdek, u universitet qoshida tibbiyot fakulteti tashkil etish boʻyicha kengash aʼzosi ham hisoblanadi.

 Tadqiqot faoliyati 
Ilmiy laboratoriya professori Albert Pinxasov ruhiy kasalliklarning molekulyar mexanizmlari, ruhiy kasalliklarning rivojlanishi va stressga moyillik oʻrtasidagi munosabatlarning koʻp darajali tizimini oʻrganadi.

Laboratoriyaning tadqiqot guruhi aʼzolari dominantlik va itoatkorlik xususiyatlariga ega boʻlgan sichqonlar ustida tajriba oʻtkazadi. Ushbu sichqonlar Bu sichqonlar maniakal yoki depressiv xatti-harakatlarga mos keladigan xususiyatlarni namoyon etadi. Ular psixotrop moddalarga va tashqi qoʻzgʻatuvchilarga turlicha munosabat bildiradi, shuningdek, stressga nisbatan har xil sezgirlikni koʻrsatadi. Laboratoriya tadqiqotlari shuni koʻrsatdiki, stressga irsiy moyillik surunkali yalligʻlanishning bosqichma-bosqich rivojlanishi, keng spektrli metabolik oʻzgarishlar, hissiy va kognitiv sohalarda xatti-harakatlarning buzilishi bilan birga miya oʻtkazuvchanligining buzilishi va umr koʻrish davomiyligining qisqarishi bilan bogʻliq hisoblanadi.

 Mukofotlari 

 2002-yil – Buchman fondi stipendiyasi.
 2002-yil – Shveytsariyaning rivojlanish biologiyasi instituti mukofoti.
 2003-yil – Jonson and Jonson Vision mukofoti.
 2004-yil – Miya tadqiqotlari jurnali mukofoti.
 2011-yil – Isroil Biologik Psixiatriya Jamiyati.
 2012-yil – Oʻqitish usulining mukammalligi mukofoti, Ariel universiteti.
 2020-yil – Rotshild jamgʻarmasi/Oliy taʼlim kengashining Akademiyada yetakchilik sertifikati.

 Nashrlari 
Professor Albert Pinxasovning 80 dan ortiq ilmiy maqolalari chop etilgan, jumladan:

 Pinhasov A., Kirby M. Linking stress and inflammation – is there a missing piece in the puzzle? // Expert Review of Clinical Immunology. – 2022-04-03. – T. 18, vip. 4. – S. 321-323. – ISSN 1744-666X. – doi:10.1080/1744666X.2022.2052045.
 Pinhasov A., Shmerkin E., Libergod L., Kirby M., Agranyoni O., Vinnikova L., Sur D. Development of a Selectively-Bred Mouse Model of Dominance and Submissiveness: Technical Considerations (angl.) // Psychiatric Vulnerability, Mood, and Anxiety Disorders: Tests and Models in Mice and Rats / Jaanus Harro. – New York, NY: Springer US, 2023. – P. 353-377. – ISBN 978-1-0716-2748-8. – doi:10.1007/978-1-0716-2748-8_17.
 Murlanova K., Begmatova D., Weber-Stadlbauer U., Meyer U., Pletnikov M., Pinhasov A. Double trouble: Prenatal immune activation in stress sensitive offspring (angl.) // Brain, Behavior, and Immunity. – 2022-01-01. – Vol. 99. – P. 3-8. – ISSN 0889-1591. – doi:10.1016/j.bbi.2021.09.004.
 Murlanova K., Kirby M., Libergod L., Pletnikov M., Pinhasov A. Multidimensional nature of dominant behavior: Insights from behavioral neuroscience (angl.) // Neuroscience & Biobehavioral Reviews. – 2022-01-01. – Vol. 132. – P. 603-620. – ISSN 0149-7634. – doi:10.1016/j.neubiorev.2021.12.015.
 O. Agranyoni, S. Meninger-Mordechay, A. Uzan, O. Ziv, M. Salmon-Divon, D. Rodin, O. Raz, I. Koman, O. Koren, A. Pinhasov, S. Navon-Venezia. Gut microbiota determines the social behavior of mice and induces metabolic and inflammatory changes in their adipose tissue (angl.) // npj Biofilms and Microbiomes. – 2021-03-19. – Vol. 7, iss. 1. – P. 1-14. – ISSN 2055-5008. – doi:10.1038/s41522-021-00193-9.
 T. Kardash, D. Rodin, M. Kirby, N. Davis, I. Koman, J. Gorelick, I. Michaelevski, A. Pinhasov. Link between personality and response to THC exposure (angl.) // Behavioural Brain Research. – 2020-02-03. – Vol. 379. – P. 112361. – ISSN 0166-4328. – doi:10.1016/j.bbr.2019.112361.
 M. Bairachnaya, O. Agranyoni, M. Antoch, I. Michaelevski, A. Pinhasov. Innate sensitivity to stress facilitates inflammation, alters metabolism and shortens lifespan in a mouse model of social hierarchy (angl.) // Aging. – 2019. – Vol. 11, iss. 21. – P. 9901. – doi:10.18632/aging.102440.
 A. Kreinin, S. Lisson, E. Nesher, J. Schneider, J. Bergman, K. Farhat, J. Farah, F. Lejbkowicz, G. Yadid, L. Raskin, I. Koman, A. Pinhasov. Blood BDNF level is gender specific in severe depression (angl.) // PLoS One. – 2015. – Vol. 10, iss. 5. – doi:10.1371/journal.pone.0127643.
 M. Gross, A. Pinhasov. Chronic mild stress in submissive mice: Marked polydipsia and social avoidance without hedonic deficit in the sucrose preference test (angl.) // Behavioural brain research. – 2016. – Vol. 298. – P. 25-34. – doi:10.1016/j.bbr.2015.10.049.
 Y. Feder, E. Nesher, A. Ogran, A. Kreinin, E. Malatynska, G. Yadid, A. Pinhasov. Selective breeding for dominant and submissive behavior in Sabra mice (angl.) // Journal of affective disorders. – 2010. – Vol. 126, iss. 1-2. – P. 214—222. – doi:10.1016/j.jad.2010.03.018.

 Manbalar 

Turkum:Yashayotgan insonlar
Turkum:1972-yilda tugʻilganlar
Turkum:9-fevralda tugʻilganlar
Turkum:Isroillik biologlar
Turkum:Namanganda tugʻilganlar